བསླབ་བྱ་འདིའི་གདམས་བྱའི་ཡུལ་གྱི་ཆ་ནས་ཁ་བྱང་དུ་བསྟན་པ་ལྟར་ཕྱི་རབས་བློན་པོ་རྣམས་ལ་དམིགས་པ་ཁོ་ན་མ་ཡིན་པར།བོད་ཀྱི་བློན་པོ་དང་སྟག་ཤར།བུད་མེད།བྱིས་པ།བན་དེ།གྲུབ་ཐོབ།བཙུན་པ་བཅས་འཇིག་རྟེན་པ་དང་ཆོས་བྱེད་མི་སྣ་སྤྱི་མཐུན་དུ་གདམས་བྱའི་ཡུལ་དུ་བྱས་པས་བརྗོད་བྱ་ཤིན་ཏུ་ཁྱབ་ཆེ་ལ།གདམས་པར་བྱ་བའི་དོན་གྱི་ཆ་ནས་དེ་དག་རེ་རེའི་ངོ་བོ་གཤིས་ལ་ཁྱེར་བའི་ཆས་དམན་པའི་སྐྱོན་ངན་གྱི་མཚང་དག་རྩ་བ་ནས་སློག་པ་སྟེ།བོད་ཀྱི་བློན་པོ་གདུག་པ་ཆེ་ལ་ཆོས་ལ་གནགགཞོན་པ་ཤར་རྣམས་ནི་ངོ་མི་རྟག་ལ་འགྱུར་ལྡོག་ཆེ།བུད་མེད་རྣམས་ནི་བོང་མི་སྲུན་ལ་དབང་ཆེ།བྱིས་པ་རྣམས་ནི་ཤེས་བཞིན་རགས་ལ་ཅོལ་ཆུང།སྤྱིར་མི་ཐམས་ཅད་ཉོན་མོངས་པ་རགས་ལ་སྙིང་དུ་འགོང་པོ་ཞུགས་ནས།བོད་ཁྲབ་བརྒྱ་བྱང་བུ་རྒྱུན་ཆད་པ་ལྟར།སིལ་བུ་སིལ་བུར་སོང་ནས།ནང་འཁྲུག་དང་རྨེ་འཁྲུག་བྱེད།ཕ་སྤུན་ནང་མི་འཆམ།མཐོན་པོ་རྒྱོགས་སྒྱོགསཀྱིས་འབེབས།ཆེ་རིགས་དུག་གིས་གསོད།དྲག་རིགས་མཚོན་གྱིས་གསོད།ཅེས་གསུངས་ནས་རྗེ་གཉའ་ཁྲི་བཙན་པོ་ནས་བཟུང་བོད་ཀྱི་ལོ་རྒྱུས་ཐོག་དབང་དང་ནོར་གྱི་དོན་དུ་རྒྱལ་བློན་འབངས་འཁོར་བར་མངོན་ལྐོག་གཉིས་ཀྱི་ཐབས་ལ་བརྟེན་ནས་གསོད་རེས་དང་ཕ་སྤུན་ནང་འཁྲུག་བྱེད་པའི་ཡིད་སྐྱོ་བའི་འཁྲབ་ཚན་རེ་རེ་འཁྲབ་པའི་རྒྱུ་རྐྱེན་ངོ་མ་ནི་བོད་རྒན་རྣམས་ང་རྒྱལ་དང་ཕྲག་དོགཆགས་སྡང་བཅས་ཉོན་མོངས་དུག་ལྔའི་དབང་དུ་སོང་བས་ཡིན་པ་གསལ་འདེབས་ཀྱི་ཚུལ་དུ་བསྟན་པ་དང་།དེར་མ་ཟད།རྩོམ་པ་པོས་བོད་མི་རྣམས་བསོན་ནམས་དམན་ཞིང་ཟབ་མོ་མིན་པར་གཟིགས་ནས་མ་འོངས་པའི་དོན་རྣམས་ལུང་བསྟན་གྱི་ཚུལ་དུ་དེའི་ཚེ་བོད་མི་རྣམས་འདོད་སེམས་ལངས་ནས།བཟང་ངན་ནོར་གྱིས་འབྱེད།ཚོང་དང་ཁྱེདཁྱེབོགས་ཀྱི་སྦྱོར་བ་དང་དུ་བླངས་ནས།བན་དེ་བཙུན་པའི་ཆ་བྱད་བྱས་ནས་མཐའ་ནོར་དབུས་སུ་དྲངས།དབུས་ནོར་མཐའ་རུ་སྐྱེལ།མཐའ་མི་རྣམས་དབུས་ཀྱི་ཆོས་བྱེད་པ་ལ་དད་པ་སྐྱེ་ཡང་།དབུས་ཀྱི་མི་དང་ཆོས་བྱེད་རྣམས་ཉོན་མོངས་པའི་དབང་དུ་སོང་ནས་བྱེད་གྲགས་ཆེ།འཁོར་སུ་མང་དང་བསོད་ནམས་སུ་ཆེ་འགྲན།སྒོམ་སྒྲུབ་ཀྱི་རྩལ་མི་འགྲན་པར་ནོར་དང་བསོད་ནམས་འགྲན།དམ་ཚིག་དང་སྡོམ་པ་མི་བསྲུང་བར་ཆེ་བ་དང་གྲགས་པ་འགྲན།གྲུབ་པ་ཐོབ་པ་ནམ་ལངས་པའི་སྐར་མ་བས་ཉུང་།དེ་ལྟ་བུའི་དུས་ངན་པ་ཅིག་དུས་ཀྱི་མཐའ་ལ་འོངཞེས་རྣམ་དཔྱོད་ཀྱི་སྤྱན་ཟུང་གིས་འདས་མ་འོངས་ད་ལྟ་གསུམ་ལ་གཟིགས་ཐུབ་པ་སྒོས་སྐབས་དེའི་བོད་མིའི་བསམ་པ་དང་སྤྱི་ཚོགས་སྣང་ཚུལ་མཐའ་དག་དང་།ལྷག་དོན་ཆོས་བྱེད་མི་སྣ་རྣམས་ཀྱི་བསམ་སྤྱོད་ལ་བརྟག་དཔྱད་དོན་དུ་གནས་པ་ཞིག་གནང་སྟེ་ཕྱི་དུས་ཀྱི་བན་དེ་བཙུན་པའི་ཆ་བྱད་འཛིན་པ་རྣམས་ལ་འཛེམ་བྱའི་གནས་དག་མངོན་པར་གདམས་པར་མིག་རྒྱང་རིང་པའི་ཁྱད་ཆོས་ལྡན་ནོ།།